Almansa
Almansa – miestas ir savivaldybė pietryčių Ispanijoje, Albasetės provincijoje, Kastilijos ir La Mančos autonominiame regione. Savivaldybė ribojasi su Alikante, Valensijos provincija ir Mursija. Žinomas dėl jame vykstančios maurų ir krikščionių (isp. Moros y Cristianos) šventės, švenčiamos gegužės 1-6 dienomis. Miestas įsikūręs prie baltos kalkakmenio uolos, ant kurios stovi Almansos pilis. Į pietus nuo miesto centro stovi obeliskas, menantis Almansos mūšį, vykusi 1707 m. gegužės 25 d. Už miesto ribų stūkso Sierra del Mugrón kalnų masyvas.